Linja-autopäivää juhlistetaan bussiparaatilla | Mobilia
Linja-autopäivää juhlistetaan bussiparaatilla
Elokuun ensimmäisenä lauantaina Mobiliassa Kangasalla vietetään Linja-autopäivää. Tapahtuma alkaa Tampereen Keskustorilta lähtevällä vanhojen linja-autojen paraatilla. Linja-autot saapuvat Keskustorille klo 9.30 ja paraati starttaa kohti Mobiliaa klo 10. Bussien reitti kulkee Hämeenpuiston ja Ratinan kautta vanhalle Kangasalan tielle.
Mobiliassa päivän ohjelmaan kuuluu museobussiajelutuksia sekä äänestys pihan sykähdyttävimmästä bussista. Lapsille on tarjolla lisäksi lelubussien katsastuspiste sekä tutustumiskierros linja-auton ratin taakse. Tapahtuman teemana ovat Volvot. Pitkän linjan linja-autoharrastaja, Volvolla linja-autotiimissä työskentelevä Tom Rönnberg pitää aiheesta luennon. Linja-autopäivässä juhlistetaan myös 40 vuoden ikään ehtinyttä Suomen linja-autohistoriallista seuraa: luvassa on kurkistus seuran historian hetkiin ja lisäksi paikan päälle saapuu ihmeteltäväksi seuran jäsenten työstämä entisöintiprojekti. Seuran jäsenet talkoilevat parhaillaan Paunun vuonna 1950 käyttöön ottamaa Leyland Tiger Lops -linja-auton parissa. Tiikerin entisöintityöt ovat jo kääntymässä loppusuoralle, joten autossa riittää ihailtavaa. Mobilian linja-autoaiheinen Linjakasta menoa -näyttely täydentää päivän annin.
Lisää tapahtumasta tästä tai Facebook-sivuiltamme.